《扬州慢 兵后，金眉生还居扬州，赋诗索和》
清代·蒋春霖

乱草埋沙，孤城照水，倦游重见凄凉。近东园巷陌，但一片斜阳。

占萝径、幽人自喜，暮鸦啼处，犹有垂杨。奈新栽红药，开时偏断人肠。

竹边旧屋，问归来、燕子都忘。漫指点烟芜，梅花冢在，文选楼荒。

一觉十年前梦，春风减、杜牧清狂。又箫声吹起，疏帘残月微茫。

作者简介：蒋春霖（1818～1868）晚清词人。字鹿潭，江苏江阴人，后居扬州。咸丰中曾官两淮盐大使，遭罢官。一生潦倒，后因情事投水自杀（一说仰药死）。早年工诗，中年一意于词，与纳兰性德、项鸿祚有清代三大词人之称，所作《水云楼词》以身遭咸丰间兵事，特多感伤之音，诗作传世仅数十首，称《水云楼賸稿》。